Ingrid Dahl Hovland

Ingrid Dahl Hovland (født 1959 i Årdal) er en norsk sivilingeniør og tjenestekvinne. Hun har virket i en rekke entreprenørselskaper i Norge i tillegg til Statens vegvesen. Hun fungerte som administrerende direktør hos Nye Veier ved stiftelsen i januar 2016 og ble i statsråd den 11. oktober 2019 utnevnt til ny vegdirektør som første kvinne.

Dahl Hovland startet sin karriere hos Statens vegvesen i januar 1985, hvor hun arbeidet i elleve år som byggeleder. I 1996 begynte hun hos Veidekke som direktør for transport og tunnel, og i 2000 ble hun konsernsjef hos Selvaag. I februar 2007 ble hun administrerende direktør hos Spenncon før hun i januar 2016 ble administrerende direktør hos Nye Veier.

Referanser

Eksterne lenker 
 Bygg.no – Ingrid Dahl Hovland ser fram til stor oppgave: - Jeg vil ha mer vei for pengene (Av Frode Aga, publisert 11. oktober 2019)

Norske sivilingeniører
Norske vegdirektører
Personer fra Årdal kommune